alexandrainst/scandi-wiki huggingface dataset:
1669

Árið 1669 (MDCLXIX í rómverskum tölum) var 69. ár 17. aldar sem hófst á þriðjudegi samkvæmt gregoríska tímatalinu en föstudegi samkvæmt júlíska tímatalinu sem er tíu dögum á eftir.

Atburðir

 11. mars - Etna gaus og eyðilagði bæinn Nicolosi þar sem 20.000 manns létust.
 31. maí - Samuel Pepys ritaði síðustu færsluna í dagbók sína.
 4. september - Bærinn Candia (nú Iraklion) á Krít gafst upp fyrir Tyrkjaveldi eftir tuttugu ára umsátur.

Ódagsettir atburðir 
 Á Íslandi var veturinn nefndur hestabani eða hestavetur. 
 Galdramál: Erlendur Eyjólfsson og Jón Leifsson voru brenndir á báli fyrir galdra, Jón fyrir að hafa valdið veikindum presthjónanna í Selárdal og Erlendur fyrir að hafa kennt Jóni galdur.
 Rasmus Bartholin gaf út ritgerð um tilraunir sínar á silfurbergi, frá Helgustöðum við Reyðarfjörð; Experimenta crystalli islandici disdiaclastici quibus mira & insolita refractio detegitur.
 Hansasambandið sem stofnað var á 12. öld hélt sinn síðasta formlega fund.
 Bygging Soffíu Amalíuborgar hófst í Kaupmannahöfn.
 Henning Brand uppgötvaði fosfór.
 Antonio Stradivari smíðaði sína fyrstu fiðlu.
 Þrjár milljónir létust í hungursneyð í Bengal.
 Sænskir landnemar stofnuðu bæinn Philadelphia í Nýja heiminum.
 Mógúlkeisarinn Aurangzeb lét eyðileggja nokkur hindúahof og bannaði trúna með þeim afleiðingum að hindúar gerðu uppreisn.

Fædd

Ódagsett
 Susanna Wesley, „móðir meþódismans“ (d. 1742).

Dáin
 16. maí - Pietro da Cortona, ítalskur listmálari (f. 1596).
 10. september - Henríetta María Englandsdrottning (f. 1609).
 4. október - Rembrandt, hollenskur listmálari (f. 1606).
 9. desember - Klemens 9. páfi (f. 1600).

Opinberar aftökur 

 Tekinn af lífi í Nesskógi, Vestur-Húnavatnssýslu, Erlendur Eyjólfsson, með brennu, fyrir galdra. Erlendur var sagður „skólameistari Jóns í þessari vondu kunst“, þ.e. Jóns Leifssonar, sem brenndur var árið áður.

Tilvísanir 

1669
1661-1670
1670

Árið 1670 (MDCLXX í rómverskum tölum) var 70. ár 17. aldar sem hófst á miðvikudegi samkvæmt gregoríska tímatalinu en laugardegi samkvæmt júlíska tímatalinu sem er tíu dögum á eftir.

Atburðir 

 18. janúar - Sjóræninginn Henry Morgan náði Panamaborg á sitt vald.
 9. febrúar - Kristján 5. var smurður sem konungur Danmerkur.
 2. maí - Hudsonflóafélagið (The Governor and Company of Adventurers of England trading into Hudson's Bay) var stofnað með konungsleyfi.
 26. maí - Karl 2. Englandskonungur og Loðvík 14. Frakkakonungur gerðu með sér leynilegan friðarsamning þar sem Loðvík lofaði að greiða Karli 200.000 pund árlega en Karl á móti lofaði að létta á andkaþólskri löggjöf í Englandi, styðja Frakka gegn Hollendingum og snúast sjálfur til kaþólskrar trúar.
 24. júní - Stenka Rasín réðist inn í Astrakan, rændi borgina og stofnaði þar kósakkalýðveldi.
 1.-5. september - Réttað var yfir William Penn og William Mead þar sem þeir höfðu haldið kvekaramessu í London.
 24. nóvember - Loðvík 14. gaf út framkvæmdaleyfi fyrir byggingu öryrkjaheimilisins Les Invalides í París.

Ódagsettir atburðir 
 Galdramál: Sigmundur Valgarðsson og Eyjólfur Jónsson frá Trékyllisvík voru hýddir fyrir galdra.
 Gísli Magnússon (Vísi-Gísli) skrifaði til sonar síns Björns, í Kaupmannahöfn, og biður hann um að senda sér fræ af furu, greni, eik, beyki, hör og hampi, sem og enskar kartöflur, sem þá höfðu ekki borist til Danmerkur.
 Höfuðborg Malíveldisins, Niani, var rænd af mönnum frá hinu rísandi Segouveldi.

Fædd 
 12. maí - Ágúst sterki, Póllandskonungur (d. 1733).
 18. júlí - Giovanni Battista Bononcini, ítalskt tónskáld (d. 1747).
 19. júlí - Richard Leveridge, enskur söngvari og tónskáld (d. 1758).

Dáin 
 19. febrúar - Friðrik 3. Danakonungur (f. 1609).
 23. apríl - Loreto Vittori, ítalskt tónskáld (f. 1604).
 15. nóvember - Comenius, tékkneskur rithöfundur (f. 1592).

Opinberar aftökur 
 Guðrún Bjarnadóttir tekin af lífi í Austur-Húnavatnssýslu, fyrir dulsmál.
 Gísli „Hrókur“ Sveinsson hengdur á Dyrhólum í Vestur-Skaftafellssýslu, að virðist fyrir þjófnaðarsök.

Tilvísanir 

1670
1661-1670
1680

Árið 1680 (MDCLXXX í rómverskum tölum) var 80. ár 17. aldar og hlaupár sem hófst á mánudegi samkvæmt gregoríska tímatalinu en fimmtudegi samkvæmt júlíska tímatalinu sem er tíu dögum á eftir.

Atburðir 

 22. febrúar - Eiturmálið: Catherine Deshayes var brennd á báli á Place de Grève í París fyrir að útvega frönskum hefðarkonum eitur.
 21. ágúst - Púeblóuppreisnin: Púeblóindíánar hertóku Santa Fe.
 Nóvember - Halastjarna Newtons sást greinilega og var getið í annálum á Íslandi.
 10. desember - Karl 11. Svíakonungur gerðist einvaldur.

Ódagsettir atburðir 
 Íslenskur viðskiptavinur kyrkti danska kaupmanninn á Ísafirði.
 Þýski gullgerðarmaðurinn Johann Joachim Becher, ræddi möguleikann á því að brugga áfengi úr kartöflum í ritinu Närrische Weisheit und weise Narrheit.

Fædd 
 22. nóvember - Edward Teach „Svartskeggur“, sjóræningi (d. 1718).

Dáin 
 22. febrúar - Catherine Deshayes „La Voisin“, frönsk ljósmóðir (f. um 1640).
 23. mars - Nicolas Fouquet, franskur stjórnmálamaður (f. 1615).
 18. júní - Samuel Butler, enskt skáld (f. 1612).
 11. september - Mizunoo annar, Japanskeisari (f. 1596).
 27. nóvember - Athanasius Kircher, þýskur vísindamaður (f. 1601).
 28. nóvember - Gian Lorenzo Bernini, ítalskur myndlistarmaður (f. 1598).
 4. desember - Thomas Bartholin, danskur læknir (f. 1616).

Opinberar aftökur 

 Sæmundur Þorláksson hálshogginn á Alþingi en Hergerði Brandsdóttur drekkt, að líkindum í Fljótshlíð, vegna sama dulsmáls og blóðskammar. Bæði frá Rangárvallasýslu og bæði voru þau 25 ára.

Tilvísanir 

1680
1683

Árið 1683 (MDCLXXXIII í rómverskum tölum) var 83. ár 17. aldar sem hófst á föstudegi samkvæmt gregoríska tímatalinu en mánudegi samkvæmt júlíska tímatalinu sem er tíu dögum á eftir.

Atburðir 

 15. apríl - Kristján 5., konungur Danmerkur, skrifaði undir Dönsku lögbókina.
 12. júní - Upp komst um Rúghússamsærið um að myrða Karl 2. Englandskonung.
 14. júlí - Tyrkir setjast um Vínarborg.
 16.-17. júlí - Orrustan um Penghu þar sem her Kingveldisins undir stjórn Shi Lang tókst að leggja konungsríkið Tungning á Taívan undir sig.
 12. september - Orrustan um Vínarborg: Sameinuðum her Pólverja, Þjóðverja og Austurríkismanna tókst að aflétta umsátrinu. 
 12. október - Á Hvalfjarðarströnd fannst böðullinn Sigurður Snorrason látinn í læk og var bóndinn Jón Hreggviðsson skömmu síðar dæmdur fyrir að hafa myrt hann.
 Desember - Áin Thames fraus þannig að hægt var að halda frostmarkað.

Ódagsettir atburðir 
 Galdramál: Síðasta eiginlega galdrabrennan fer fram þegar Sveinn Árnason er um haustið brenndur í Arngerðareyrarskógi á Langadalsströnd.
 Íslenska orðabókin Lexicon Islandicum kom út í Kaupmannahöfn í útgáfu Resens.

Fædd 
 3. apríl - Mark Catesby, enskur náttúrufræðingur (d. 1749).
 11. september - Farrukhsiyar, Mógúlkeisari (d. 1719).
 25. september - Jean-Philippe Rameau, franskt tónskáld (d. 1764).
 10. nóvember - Georg 2. Englandskonungur (d. 1760).
 19. desember - Filippus 5. Spánarkonungur (d. 1746]).

Ódagsett 
 Þorleifur Halldórsson, íslenskur rithöfundur (d. 1713).

Dáin 
 6. mars - Guarino Guarini, ítalskur arkitekt (f. 1624).
 16. mars - Henrik Bjelke, norskur flotaforingi (f. 1615).
 19. mars - Thomas Killigrew, enskt leikskáld (f. 1612).
 6. september - Jean-Baptiste Colbert, franskur stjórnmálamaður (f. 1619).
 12. september - Afonso 4. konungur Portúgals (f. 1643).

Opinberar aftökur 

 Sveinn Árnason tekinn af lífi með brennu, á Nauteyri, Norður-Ísafjarðarsýslu. Dóminn kvað upp sýslumaður, Magnús Jónsson prúði. Er þetta almennt talin síðasta galdrabrenna brennualdar á Íslandi.
 Jón Vernharðsson (eða Bernharðsson) og Þuríður Þorláksdóttir tekin af lífi á Þingskálaþingi Rangárvallasýslu, fyrir dulsmál. Hann hálshogginn, henni drekkt.

Tilvísanir 

1683
1681-1690
1693

Árið 1693 (MDCXCIII í rómverskum tölum) var 93. ár 17. aldar sem hófst á fimmtudegi samkvæmt gregoríska tímatalinu en sunnudegi samkvæmt júlíska tímatalinu sem er tíu dögum á eftir.

Atburðir 

 11. janúar - Eldgos hófst í Etnu á Sikiley.
 13. febrúar - Eldgos hófst í Heklu. Daði Halldórsson, barnsfaðir Ragnheiðar Brynjólfsdóttur, skrifaði um það skýrslu.
 18. maí - Frakkar réðust á höfuðborg Pfalz, Heidelberg.
 29. júlí - Níu ára stríðið: Englendingar og Hollendingar biðu ósigur fyrir Frökkum í orrustunni við Landen.
 11. október - Frakkar tóku borgina Charleroi á Vallandi.

Ódagsettir atburðir 
 Í Kína var erlendum skipum bannað að leggja að annars staðar en í Kantón-héraði.

Fædd 
 7. febrúar - Anna Rússadrottning (d. 1740).
 7. mars - Klemens 13. páfi (d. 1769).
 3. apríl - George Edwards, enskur náttúrufræðingur (d. 1773).

Dáin 
 7. febrúar - Paul Pellisson, franskur rithöfundur (f. 1624).
 9. apríl - Roger de Bussy-Rabutin, franskur rithöfundur (f. 1618).
 25. maí - Marie-Madeleine de La Fayette, franskur rithöfundur (f. 1634).

Opinberar aftökur 

 Tveir ónafngreindir menn úr Árnessýslu voru hengdir á Alþingi fyrir þjófnað.

Tilvísanir 

1693
1691-1700
1692

Árið 1692 (MDCXCII í rómverskum tölum) var 92. ár 17. aldar og hlaupár sem hófst á þriðjudegi samkvæmt gregoríska tímatalinu en föstudegi samkvæmt júlíska tímatalinu sem er tíu dögum á eftir.

Atburðir 

 13. febrúar - Blóðbaðið í Glencoe: Hersveitir Roberts Campbells slátruðu 38 manns úr MacDonald-klaninu í Glencoe fyrir að hafa að sögn neitað að sverja Vilhjálmi 3. hollustueiða.
 1. mars - Galdramálin í Salem hófust í Salem í Massachusetts með því að þrjár konur voru ákærðar fyrir galdur.
 1.-3. júní - Englendingar og Hollendingar unnu sigur á Frökkum í orrustunni við La Hogue.
 7. júní - Sjóflóð í kjölfar jarðskjálfta eyddi stórum hluta borgarinnar Port Royal á Jamaíku.

Ódagsettir atburðir 
 Samkvæmt annálum fundust fimm heimilismenn frá Gröf í Norður-Múlasýslu dauðir í bænum. Þeir voru allir sprungnir á kviði og líkin þrútin og uppþembd. Hjá þeim í baðstofu fannst silungur á diski. Segir í annálum að það hafi líklega verið öfuguggi, en hann var samkvæmt hjátrú baneitraðastur allra kvikinda.

Fædd 
 14. febrúar - Pierre-Claude Nivelle de La Chaussée, franskt leikskáld (d. 1754).
 15. apríl - Halldór Brynjólfsson, Hólabiskup (d. 1752).
 22. apríl - James Stirling, skoskur stærðfræðingur (d. 1770).
 18. maí - Joseph Butler, enskur biskup, guðfræðingur og heimspekingur (d. 1752).

Dáin 
 25. apríl - Hólmfríður Sigurðardóttir, prófastsfrú í Vatnsfirði (f. 1617).
 6. maí - Nathaniel Lee, enskt leikskáld (f. um 1653).
 18. maí - Elias Ashmole, enskur fornfræðingur (f. 1617).
 18. ágúst - Loðvík-Hinrik af Bourbon-Condé, forsætisráðherra Frakklands (d. 1740).

Ódagsett 
 Klemus Bjarnason, síðasti Íslendingurinn sem dæmdur var á bálið fyrir galdur. Dómnum var árið áður breytt í útlegð.

1692
1691-1700
1673

Árið 1673 (MDCLXXIII í rómverskum tölum) var 73. ár 17. aldar sem hófst á sunnudegi samkvæmt gregoríska tímatalinu en miðvikudegi samkvæmt júlíska tímatalinu sem er tíu dögum á eftir.

Atburðir 

 7. júní - Þriðja stríð Englands og Hollands: Fyrsta orrustan við Schooneveld átti sér stað þar sem Hollendingar sigruðu enska og franska flotann undir stjórn Róberts Rínarfursta.
 14. júní - Önnur orrustan við Schooneveld þar sem hollenski flotinn sigraði sameinaðan flota Englendinga og Frakka í annað skipti.
 6. júlí - Franskur her lagði Maastricht undir sig.
 11. júlí - Holland og Danmörk gerðu með sér varnarsamning.
 9. ágúst - Hollensk skip náðu New York-borg aftur á sitt vald.

Ódagsettir atburðir
 Hávamál komu fyrst út á prenti í Kaupmannahöfn í útgáfu Resens.
 Fjöldi húsa brann á Þinganesi í Þórshöfn í Færeyjum.
 Mitsui Takatoshi stofnaði kímonóverslun í Jedó (Tókýó) sem síðar varð stórveldið Mitsui.

Fædd
 1. júní - Louise-Françoise de Bourbon, frönsk prinsessa (d. 1743).
 11. ágúst - Richard Mead, enskur læknir (d. 1754).
 30. desember - Akmeð 3. Tyrkjasoldán (d. 1736).

Dáin
 17. febrúar - Molière, franskt leikskáld (f. 1622).
 17. ágúst - Regnier de Graaf, hollenskur læknir (f. 1641).
 13. október - Christoffer Gabel, höfuðsmaður Færeyja (f. 1617).
 15. desember - Margaret Cavendish, enskur rithöfundur (f. 1623).

Opinberar aftökur 

 Bjarni Sveinsson hálshogginn á Alþingi fyrir blóðskömm, eftir að valda þungun stjúpdóttur sinnar, Sigríðar Þórðardóttur. Bjarni játaði fyrir aftökuna að hafa nauðgað stúlkunni. Henni var drekkt ári síðar, á Sveinsstöðum í Húnavatnssýslu, til refsingar vegna sömu atvika.
 Eyjólfur Arason hengdur í Húnavatnsþingi fyrir þjófnað. Hann var 38 ára, sagður „frækinn“ og „listamaður“.
 Guðrúnu Skaftadóttur Hamri á Hjarðarnesi drekkt í Vaðalsá, Vestur-Barðastrandarsýslu, fyrir dulsmál.

Tilvísanir 

1673
1672

Árið 1672 (MDCLXXII í rómverskum tölum) var 72. ár 17. aldar og hlaupár sem hófst á föstudegi samkvæmt gregoríska tímatalinu en mánudegi samkvæmt júlíska tímatalinu sem er tíu dögum á eftir.

Atburðir

 25. febrúar - Þórður Þorláksson var vígður Skálholtsbiskup.
 29. apríl - Loðvík 14. réðist inn í Holland.
 28. júní - Vilhjálmur 3. af Óraníu var gerður að landstjóra í Hollandi, Sjálandi og Utrecht.
 20. ágúst - Hollenski stjórnmálamaðurinn Johan de Witt var myrtur ásamt bróður sínum af æstum múg í Haag.

Ódagsettir atburðir
 Ole Rømer notaði tímamælingu á tunglmyrkvum Júpíterstungla borið saman við fjarlægð þeirra frá jörðu til þess að meta hraða ljóssins í fyrsta skipti. Hraðinn sem hann fékk út var 225.000 km/s (rétt gildi er 299.792 km/s)

Fædd
 9. júní - Pétur mikli Rússakeisari (d. 1725).
 11. október - Pylyp Orlyk, úkraínskur höfuðsmaður (d. 1742).

Dáin
 22. apríl - Georg Stiernhielm, sænskt skáld (f. 1598).
 5. maí - Samuel Cooper, enskur listmálari (f. 1609).
 3. júlí - Francis Willughby, enskur dýrafræðingur (f. 1635).
 20. ágúst - Johan de Witt, hollenskur stjórnmálamaður (f. 1625).
 20. ágúst - Cornelis de Witt, hollenskur stjórnmálamaður (f. 1623).
 6. nóvember - Heinrich Schütz, þýskt tónskáld (f. 1585).
 19. nóvember - John Wilkins, enskur dulmálsfræðingur (f. 1614).
 6. desember - Jóhann 2. Kasimír Póllandskonungur (f. 1609).

Opinberar aftökur 
 Jón Jónsson hengdur á Höfðaströnd í Skagafirði, fyrir þjófnað.

Tilvísanir 

1672
Listi yfir íslensk póstnúmer

Póstnúmer á Íslandi samanstanda af þremur tölum. Póstnúmerunum fylgir nafn þess staðar þar sem verið er að dreifa póstinum, sem er annað hvort sveitarfélag, nálægasta borg, bær eða þorp eða hverfi innan borgar. Heildarfjöldi póstnúmera er 195; þar sem 18 eru frátekin fyrir pósthólf, tvö fyrir opinberar stofnanir og stærri einkafyrirtæki og eitt einungis fyrir alþjóðlega flokkun.

Höfuðborgarsvæði

Suðurnes

Vesturland og Vestfirðir

Vestfirðir

Norðurland vestra, eystra og Vestfirðir

Norðurland eystra og Austurland

Austurland og Suðurland

Suðurland

Suðurland (Vestmannaeyjar)

Tenglar  

 Íslandspóstur
Póstnúmerin 
Póstnúmerin - Kort 

Póstur
1633

1633 (MDCXXXIII í rómverskum tölum) var 33. ár 17. aldar sem hófst á laugardegi samkvæmt gregoríska tímatalinu en þriðjudegi samkvæmt júlíska tímatalinu sem er tíu dögum á eftir.

Atburðir 

 Janúar - Axel Oxenstierna hélt til Þýskalands til að taka við stjórn sænska hersins þar.
 13. febrúar - Galileo Galilei kom fyrir Rannsóknarréttinn í Róm.
 Apríl - Svíar og þýsku mótmælendafurstarnir gerðu með sér bandalag í Heilbronn. 
 22. júní - Galileo Galilei neyddist til að taka aftur sólmiðjukenningu sína opinberlega fyrir Rannsóknarréttinum í Róm.
 28. júní - Svíar sigruðu keisaraherinn í orrustunni við Oldendorf.
 1. ágúst - Svíar sigruðu keisaraherinn í orrustunni við Pfaffenhofen.
 27. september - Svíar biðu ósigur í orrustunni við Steinau.

Ódagsettir atburðir 
 Veturinn 1633-1634 var kallaður Hvítivetur á Íslandi.
 Heimskringla var prentuð í fyrsta sinn (í norskri þýðingu) í Kaupmannahöfn.
 Fasilides Eþíópíukeisari rak erlenda trúboða úr landinu.
 Tokugawa Iemitsu gerði kristni útlæga úr Japan og tók upp harða einangrunarstefnu.

Fædd 
 21. febrúar - Einar Þorsteinsson, Hólabiskup (d. 1696).
 23. febrúar - Samuel Pepys, enskur embættismaður og dagbókarskrifari (d. 1703).
 20. apríl - Go-Komyo, Japanskeisari (d. 1654).
 14. október - Jakob 2. Englandskonungur (d. 1701).

Dáin 
 1. mars - George Herbert, enskt skáld (f. 1593).
 12. ágúst - Jacopo Peri, ítalskt tónskáld (f. 1561).
 7. nóvember - Cornelius Drebbel, hollenskur uppfinningamaður (f. 1572).

1633
1631-1640
1632

1632 (MDCXXXII í rómverskum tölum) var 32. ár 17. aldar og hlaupár sem hófst á fimmtudegi samkvæmt gregoríska tímatalinu en sunnudegi samkvæmt júlíska tímatalinu.

Atburðir 

 14. júní - Fasilides verður Eþíópíukeisari.
 25. júní - Fasilides gerði eþíópísku kirkjuna aftur að þjóðkirkju.
 29. júní - Gísli Oddsson var kjörinn Skálholtsbiskup á Alþingi.
 16. nóvember - Þrjátíu ára stríðið: Svíar unnu sigur á keisarahernum í orrustunni við Lützen en Svíakonungur, Gústaf 2. Adolf, féll.
 8. desember - Fréttir af falli Gústafs Adolfs bárust til Svíþjóðar og sex ára dóttir hans Kristín var gerð drottning undir forsjá Axels Oxenstierna.

Ódagsettir atburðir 
 Tartúháskóli var stofnaður í Eistlandi.
 Borgin Jakútsk í Rússlandi var stofnuð.
 Portúgalir voru reknir burt frá Bengal.
 Karl 1. Englandskonungur gaf út konunglegt leyfisbréf til nýlendunnar Maryland í Nýja heiminum.

Fædd 
 29. ágúst - John Locke, enskur heimspekingur (d. 1704).
 20. október - Christopher Wren, enskur arkitekt (d. 1723).
 24. október - Antoni van Leeuwenhoek, hollenskur lífvísindamaður (d. 1723)
 31. október - Jan Vermeer, hollenskur listmálari (d. 1675).
 24. nóvember - Baruch Spinoza, hollenskur heimspekingur (d. 1672).
 28. nóvember - Jean-Baptiste Lully, ítalskt tónskáld (d. 1687).

Dáin 
 14. mars - Tokugawa Hidetada, sjógun í Japan (f. 1579).
 30. apríl - Sigmundur 3. konungur Póllands (f. 1566).
 30. apríl - Tilly, tékkneskur hershöfðingi (f. 1559).
 16. nóvember - Gústaf 2. Adolf konungur Svíþjóðar féll í orrustunni við Lützen (f. 1594).
 29. nóvember - Friðrik 5. kjörfursti (f. 1596).

1632
1631-1640
Ásgarður (hverfi)

Sjá einnig Ásgarður (aðgreining).
Ásgarður eða goðahverfið er heiti á hverfishluta í miðborg Reykjavíkur í brekkunni neðan við Skólavörðuholtið (suð)vestanmegin. Svæðið markast af Óðinsgötu/Urðarstíg í vestri og suðri, Njarðargötu í austri og Skólavörðustíg í norðri. Heiti hverfisins kemur til af því að allar göturnar heita í höfuðið á goðum og gyðjum í norrænni goðafræði. Stundum hefur hverfið verið kallað guðlastið.

Hverfið er fyrst og fremst íbúðahverfi, að Skólavörðustígnum undanskildum, en þar var lengi vel mikið af atvinnuhúsnæði í bland. Miklu af þessu húsnæði var breytt í íbúðarhúsnæði í upphafi 21. aldar en enn er þó töluvert af fyrirtækjum í hverfinu, einkum við Óðinsgötu og Freyjugötu. Á mörkum Óðinsgötu, Týsgötu og Þórsgötu er lítið torg, Óðinstorg. Annað stórt opið svæði er leikvöllurinn við Freyjugötu.

Árið 2002 stakk Eva María Jónsdóttir, dagskrárgerðarkona, upp á því að þrjú torg yrðu búin til/endurheimt við Óðinsgötu; Óðinstorg við Þórsgötu, Freyjutorg við Freyjugötu og Baldurstorg við Baldursgötu. Óðinstorgi hefur verið breytt í torg á sumrin sem hluta af verkefninu „Torg í biðstöðu“ frá 2011. Baldurstorg var búið til árið 2010 og götum þar breytt í vistgötur. Freyjutorg var gert árið 2018 og lokið var við breytingar á Óðinstorgi árið 2020.

Götur 
Götur í Ásgarði eru Baldursgata (að hluta), Bragagata, Freyjugata (að hluta), Haðarstígur, Lokastígur, Njarðargata, Nönnugata, Óðinsgata, Týsgata, Urðarstígur, Válastígur og Þórsgata.

Miðborg Reykjavíkur
1631

1631 (MDCXXXI í rómverskum tölum) var 31. ár 17. aldar sem hófst á miðvikudegi samkvæmt gregoríska tímatalinu en laugardegi samkvæmt júlíska tímatalinu sem er tíu dögum á eftir.

Atburðir 

 Jón lærði Guðmundsson dæmdur útlægur fyrir galdrakukl.
 13. janúar - Þrjátíu ára stríðið: Svíar sömdu um að fá 400 þúsund ríkisdali árlega frá Frakklandi gegn því að nota 36 þúsund manna herlið í Þýskalandi.
 3. apríl - Svíar lögðu Frankfurt an der Oder undir sig.
 4. maí - Svíar gerðu bandalag með Brandenburg.
 10. maí - Pappenheim greifi og Tilly rændu og brenndu þýsku borgina Magdeburg í Þrjátíu ára stríðinu. Um 20.000 íbúar borgarinnar voru drepnir af herjum keisarans.
 20. júní - Sjóræningjar frá Barbaríinu undir stjórn Murat Reis (Jan Janszoon) rændu borgina Baltimore á Írlandi.
 Ágúst - Tilly réðist inn í Saxland.
 1. september - Svíþjóð gerði bandalag við Saxland.
 17. september - Gústaf Adolf 2. Svíakonungur vann sigur á hersveitum Tillys í orrustunni við Breitenfeld.
 22. september - Svíar lögðu Erfurt undir sig.
 10. október - Saxneskur her hertók Prag.
 17. nóvember - Svíar lögðu Frankfurt am Main undir sig.

Fædd 
 1. janúar - Katherine Philips, ensk-velskt skáld (d. 1664).
 22. febrúar - Peder Syv, danskur þjóðsagnasafnari (d. 1702).
 15. júní - Jens Juel, danskur stjórnmálamaður (d. 1700).
 19. ágúst - John Dryden, enskur rithöfundur (d. 1700).
 11. nóvember - Gísli Þorláksson, Hólabiskup (d. 1684).

Dáin 
 10. febrúar - Gísli Hákonarson, lögmaður í Bræðratungu (f. 1583)
 31. mars - John Donne, enskur rithöfundur (f. 1572).
 21. júní - John Smith, landnemi í Jamestown (f. 1580).

1631
1631-1640
1642

Árið 1642 (MDCXLII í rómverskum tölum) var 42. ár 17. aldar sem hófst á miðvikudegi samkvæmt gregoríska tímatalinu en laugardegi samkvæmt júlíska tímatalinu sem er tíu dögum á eftir.

Atburðir

 4. janúar - Enska borgarastyrjöldin hófst á því að Karl 1. Englandskonungur reyndi að láta handtaka fimm þingmenn Langa þingsins.
 1. mars - Nokkrir íbúar Galway tóku enskt skip og lýstu yfir stuðningi við Írska sambandsríkið.
 17. maí - Sieur de Maisonneuve stofnaði Ville-Marie á Montréal í Kanada.
 Júlí - Enska borgarastyrjöldin: Karl 1. Englandskonungur hóf umsátur um Hull til að koma höndum yfir vopnabúr borgarinnar.
 21. ágúst - Enska borgarastyrjöldin: Fyrsta orrustan við Lostwithiel.
 2. september - Langa þingið lét loka öllum leikhúsum í London og batt þar með endi á enska endurreisnarleikhúsið.
 23. október - Þrjátíu ára stríðið: Sænskur her undir stjórn Lennart Torstensons gjörsigraði keisaraherinn í orrustu við Breitenfeld.
 23. október - Enska borgarastyrjöldin: Orrustan við Edgehill var fyrsta skipulega orrusta borgarastyrjaldarinnar.
 13. nóvember - Enska borgarastyrjöldin: Konungssinnar hörfuðu undan þinghernum í orrustunni við Turnham Green og mistókst að taka London.
 14. nóvember - Hollenski landkönnuðurinn Abel Tasman uppgötvaði Van Diemens-land sem var síðar nefnt Tasmanía.
 13. desember - Abel Tasman var fyrsti Evrópubúinn sem kom auga á Nýja-Sjáland.

Ódagsettir atburðir
 Ein af fyrstu óperunum, Krýning Poppeu eftir Claudio Monteverdi var frumsýnd.
 Byggingu Sívalaturns í Kaupmannahöfn lauk, en hún hófst árið 1637.
 Rembrandt lauk við málverkið Næturvörðurinn.

Fædd
 Magnús Jónsson, lögmaður norðan og vestan (d. 1694).
 2. janúar - Memeð 2. Tyrkjasoldán (d. 1693).
 18. febrúar - Marie Champmeslé, frönsk leikkona (d. 1698).
 15. apríl - Súleiman 2. Tyrkjasoldán (d. 1691).
 14. ágúst - Cosimo 3. de'Medici erkihertogi í Toskana (d. 1723).
 25. desember (gamli stíll) - Isaac Newton, enskur vísindamaður (d. 1727).

Dáin
 8. janúar - Galileo Galilei, ítalskur vísindamaður (f. 1564).
 3. júlí - Maria de'Medici, Frakklandsdrottning (f. 1575).
 6. ágúst - Ragnheiður Eggertsdóttir í Saurbæ á Rauðasandi, ekkja Magnúsar prúða (f. 1550).
 18. ágúst - Guido Reni, ítalskur listmálari (f. 1575).
 12. september - Cinq-Mars markgreifi og hirðmaður Loðvíks 13.
 4. desember - Richelieu kardináli (f. 1585).

1641-1650
1642